הוועדה המשותפת לוועדת הפנים ולוועדת החוקה, חוק ומשפט לדיון בהצעות חוק המאבק בתופעת השכרות, כנסת 18, פרוטוקול מספר 11, 2010-07-21 10:00

דוד אזולאי: רבותיי, אני פותח את ישיבת ועדת הפנים והגנת הסביבה.

דוד אזולאי: על סדר היום – חוק רישוי עסקים (תיקון מס' 26) הוראת שעה תש"ע-2010.

דוד אזולאי: אמנם הצבענו על החוק הזה, על כל ההסתייגויות.

דוד אזולאי: אתמול בעיצומו של יום תשעה באב, קיבלתי פנייה מחבר הכנסת כרמל שאמה, פנייה שפשוט נפלה - - -

מוחמד ברכה: תסביר על מה מדובר, אדוני היושב ראש.

דוד אזולאי: הוחלט שכל העסקים ללא יוצא מן הכלל, לא יוכלו למכור משקאות חריפים מ-11 בלילה עד 6 בבוקר.

דוד אזולאי: אז העירו את תשומת ליבנו לכך, שבהסדר הזה, בחקיקה הזאת, נכל גם הדיוטי-פרי.

דוד אזולאי: נתבקשנו בהתייעצות עם נציגי משרדי הממשלה, חבר הכנסת כרמל שאמה ביקש להחריג את הדיוטי-פרי.

יעקב אדרי: מה זאת אומרת להחריג?

דוד אזולאי: רק שם אפשר לקנות.

כרמל שאמה-הכהן: רק שם אפשר לקנות.

דוד אזולאי: אדוני, 	עמדת הממשלה.

יואל הדר: אני מבקש להעיר, זה לא כל החנויות שאסור מ-11-6, אלא בתי קפה, מסעדות, כמובן לא חל לגביהם.

יואל הדר: רק הבעיה לגבי המקומות שלא מגישים בהם כלום אלא רק מוכרים, לגביהם אנחנו מתייחסים.

יואל הדר: לגביהם אנחנו סבורים שלא היתה כוונה להחיל את החוק על מקומות שמגישים בהם ומייד אחרי זה שותים, לכן הדיוטי פרי הוא לא עסק מהסוג הזה, ולכן אנחנו סבורים שאת הדיוטי פרי עצמו חנות מסוג של הדיוטי פרי כן צריך להחריג, לא את כל נמל התעופה, רק את הדיוטי פרי.

יעקב אדרי: דיוטי פרי זה בסדר.

יעקב אדרי: מה קורה בנמל?

יואל הדר: כל החנויות שדומות לדיוטי פרי.

יואל הדר: למשל, באילת, אם זה - - -

גלעד ארדן: מבחינת הפרוצדורה, לפי התקנון אי אפשר להגיש רביזיה, הדיון כרגע הוא לפי סעיף 124 לתקנון, שהועדה כוועדה צריכה להחליט שהיא צריכה לדון מחדש בהצעת החוק.

גלעד ארדן: לכן צריכה להיות הצבעה של הועדה שהיא רוצה לדון ואז לקיים אותה.

דוד אזולאי: מי בעד לפתוח את הדיון מחדש?

דוד אזולאי: פה אחד אין לנו בעיה.

דוד אזולאי: תודה.

דוד אזולאי: בבקשה, חבר הכנסת כרמל שאמה.

כרמל שאמה-הכהן: אדוני היושב ראש, בעצם הצגת את הסוגייה בצורה ברורה.

כרמל שאמה-הכהן: אנחנו סיימנו את חקיקת חוק האלכוהול החדש, ובאמת, בלי לשים לב מטרת החוק היא ברורה למנוע מאותם צעירים, קטינים, גישה לאלכוהול בשעות הלילה, שמביאות תופעות לוואי של נהיגה תחת השפעת אלכוהול, אלימות במקומות הבילוי.

כרמל שאמה-הכהן: אין את הסכנה הזו באנשים שעולים לדיוטי פרי בטיסת לילה ורוכשים לרכוש בקבוק או לנסיעה לחוץ לארץ, או להשאיר אותו בפטור ושמור בארץ, ולכן אין שום סכנה של שימוש לא נכון באותם בקבוקים שנרכשים,  אז אין סיבה לפגוע בעסקים שקמים בדיוטי פרי שהם מכניסים הכנסה לא קטנה לרשות שדה התעופה וגם בחוויית הקנייה של ישראלים שיוצאים לחוץ לארץ שאנחנו יודעים שהם אוהבים לקנות אלכוהול והם קונים שם זול יותר את האלכוהול מאשר בארץ.

כרמל שאמה-הכהן: לכן אני חושב שראוי להחריג את חנויות הדיוטי פרי מהאיסור הקיים בחוק.

גלעד ארדן: רק מבחינת נוסח.

כרמל שאמה-הכהן: היועץ המשפטי יקבע.

גלעד ארדן: אני מציע להשתמש בנסחים שקיימים היום בחוק מס ערך מוסף, בחוק פקודת המכס, שבעצם נותנים את הפטור הזה ממס מחנויות שנמצאות בדיוטי פרי.

גלעד ארדן: החנויות האלה זה נקרא מחסן רשוי בחוקים האלה, לכן אני מציע שבסעיף 2א1 יהיה כתוב שהסייג לא יחול על מכירה של משקה משכר ליוצאים מישראל, שיהיה ברור שרק אנשים שהם בדיוטי פרי והם בדרך.

דרורי שפירא: בתוספת.

גלעד ארדן: לא בתוספת, כי התוספת מדברת רק על רמת הצריכה במקום.

דוד אזולאי: אני מעמיד את הנושא להצבעה.

דוד אזולאי: מי בעד ההצעה להחריג את חנויות הדיוטי פרי - רוב, אין נמנעים, אין מתנגדים, לפיכך ההחרגה עוברת.

דוד אזולאי: תודה רבה אני מודה לכם על הישיבה.

דוד אזולאי: הישיבה נעולה.

מוחמד ברכה: אני מבקש לרשום הסתייגות דיבור.

דוד אזולאי: אנחנו נבקש פטור מחובת הנחה בוועדת הכנסת כדי שנוכל להביא את זה היום למליאה.

דוד אזולאי: תודה רבה, אני מודה לכם, הישיבה הזאת נעולה.